კონსტანტინოპოლის ხელშეკრულება (1590)
კონსტანტინოპოლის 1590 წლის ხელშეკრულება — გაფორმდა 1590 წელს სეფიანთა ირანსა და ოსმალეთის იმპერიას შორის. ამ ხელშეკრულების თანახმად დასრულდა ირან-ოსმალეთის ომი (1578-1590 წწ.). ხელშეკრულების თანახმად მთელი ამიერკავკასია გადავიდა ოსმალეთის მფლობელობაში. დაღესტნის საშამხლო გადავიდა სულთნის მფარველობაში. ხელშეკრულების პირობები მოგვიანებით დადასტურდა 1612 და 1619 წლებში.